Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 25. novembra 2008

Materiál číslo: 262/2008

K bodu: Návrh obnovy a budovania ihrísk pre staršiu školskú mládež TEENPLACE

Predkladá:	Návrh uznesenia:

Marián Miškanin	Miestne zastupiteľstvo mestskej časti
prednosta MÚ	Bratislava-Petržalka

	s ch v a ľ u j e

Prerokované:	zoznam ihrísk pre staršiu školskú mládež
	určených na revitalizáciu s uvedením vo-
v Miestnej rade mestskej časti	lebných obvodov podľa prílohy č. 1
Bratislava-Petržalka
dňa 11. 11. 2008

Spracoval:

Ing. PhDr. Ľubomír Andrássy
tlačový tajomník
Alena Juríková
vedúca referátu SMM ONM

Dôvodová správa

	Na svojom zasadnutí dňa 27. novembra schválilo Miestne zastupiteľstvo mestskej časti Bratislava-Petržalka uznesením č. 111 materiál „Projekt revitalizácie verejných detských ihrísk v mestskej časti Bratislava-Petržalka“ (ďalej len „projekt revitalizácie“). Do projektu revitalizácie bolo zaradených celkovo 49 verejných detských ihrísk (ďalej len „VDI“), z toho na 15 z nich VDI sa vykonáva revitalizácia v priebehu tohto roka. Jednotlivé etapy projektu sú realizované v rámci partnerstva medzi verejným, súkromným a občianskym sektorom.
  
	Väčšina VDI uvedených v projekte revitalizácie sú miesta, ktoré svojou rozlohou, umiestnením hracích prvkov a celkovým usporiadaním sú určené pre deti predškolského a mladšieho školského veku. Menšia rozloha VDI neumožňuje, aby bolo ihrisko využívané na rôzne loptové hry (napr. basketbal, volejbal, futbal a pod.), ktoré zamestnávajú staršie deti, mládež v ich voľnom čase. Z tohto dôvodu je žiaduce zamerať pozornosť miestnej samosprávy aj na deti staršieho školského veku a stredoškolskú mládež. 

	V rámci realizačného plánu programových priorít samosprávy na roky 2007 - 2010 je  táto kategória detí a mládeže zaradená do projektu, ktorý vychádza z myšlienky revitalizácie už existujúcich „spevnených“, „betónových“ ihrísk, ktoré sú výhradne určené pre aktivity staršej školskej mládeže, alebo ide o VDI situované tak, že je dostatočný priestor pre spolunažívanie všetkých vekových kategórií detí a mládeže na jednom ihrisku.

	Petržalka zaznamenáva výrazný investičný rozvoj, pričom je nevyhnutné zo strany mestskej časti  dohliadnuť na to, aby sa postupne dotvárala o mestotvorné prvky, a tým sme sa stali otvorenou samosprávou pre všetky vekové kategórie občanov so všetkými doplňujúcimi aktivitami. Medzi také aktivity patrí taktiež vybavenie jednotlivých sídliskových celkov verejnými hracími plochami, ihriskami tak, aby slúžili pre zdravé, športové trávenie voľného času detí a mládeže.

	Z hľadiska reálneho napĺňania programových priorít je nevyhnutné, aby vedenie mestskej časti aktívne zapájalo potenciálnych investorov do projektu revitalizácie verejných plôch, ihrísk na voľnočasové aktivity – TEENPLACE. TEENPLACE budú prioritne slúžiť na rôzne športové aktivity petržalskej mládeže, pričom do realizácie konkrétnych projektov budú okrem mestskej časti a súkromného investora zapojení aj mladí ľudia z lokality, kde sa rekonštrukcia, výstavba realizuje, alebo študenti strednej školy, ktorá má v danej lokalite sídlo. Mestská časť bude s mladými ľuďmi komunikovať cez stredoškolský parlament, alebo miestnu mládežnícku komunitu, občiansku organizáciu. 

	Jednou z možností, ako preniesť myšlienku vybudovania TEENPLACE do reálneho života je, aby súčasťou územného rozhodnutia pre príslušnú investičnú akciu bol záväzok investora, že dobrovoľne prispeje na revitalizáciu, vybudovanie ihriska pre deti staršieho školského veku a mládeže prioritne podľa lokality, v ktorej bude investičná výstavba prebiehať. Účasť na spoločnom projekte samosprávy s privátnym a občianskym sektorom v sebe zahŕňa práce spojené s odstránením jestvujúcej poškodenej vrstvy asfaltovej plochy ihriska a zároveň obnovenie plochy ihriska vhodnou modernou technológiou. Po ukončení obnovovacích prác sa nová hracia plocha vybaví napr. streetbalovými, resp. basketbalovými košmi, stĺpikmi na volejbal alebo bránkami na pozemný hokej, mini futbal v závislosti na možnosti využitia. Hodnota takto vybudovaného TEENPLACE je na úrovni cca 800 tis. až 
1 milión Sk (26 555,- až 33 194,- Eur) v závislosti na rozlohe revitalizovaného ihriska. Pri výpočte týchto nákladov boli zohľadnené nasledovné položky:
-	odstraňovacie práce (odstránenie poškodeného asfaltového povrchu, odvoz na špeciálnu skládku) – náklady vo výške 150,- Sk/m2 ( 4,98 Eur),
-	úprava jestvujúceho podložia, nanesenie 3 cm vrstvy asfaltového povrchu – náklady vo výške 250,- Sk/m2 ( 8,30 Eur),
-	nákup streetbalového koša – 3 650,- Sk (121,16 Eur),
-	nákup a osadenie kompletu basketbalového koša – 34 500,- Sk (1 145,19 Eur),
-	nákup a osadenie tyče na nohejbal, resp. volejbal – 23 000,- Sk/pár (763,46 Eur),
-	nákup a osadenie lavičky – 7 800,- Sk (258,91 Eur),
-	nákup a osadenie smetného koša – 5 600,- Sk (185,89 Eur),
-	nákup a osadenie bránky na minifutbal – 12 000,- Sk (398,33 Eur),
-	obnova lavičky z recykl. plastu – 4 200,- Sk (139,41 Eur),
-	výmena časti mantinelu na hokejbal. ihrisku – 5 500,- Sk za bežný meter (182,57 Eur).
Pri určovaní cien sme vychádzali z cenníkových cien firmy KUPAS, s. r. o. Ceny sú stanovené vrátane montážnych prác a DPH okrem streetbalového koša.

	V prílohe č. 1 sú uvedené VDI, ktoré je možné revitalizovať, nakoľko ich časť, resp. celá rozloha je v súčasnosti tvorená poškodeným asfaltovým povrchom. Tento zoznam bude konzultovaný a následne bude revitalizačný projekt pripravovaný so zástupcami občianskych spolkov, s dotknutými stredoškolskými parlamentmi, aby mladí ľudia priamo z lokality, kde sa ihrisko, plocha nachádza, boli aktívnymi účastníkmi vytvoreného partnerstva. Z celkového navrhovaného počtu 28 plôch je 17 súčasťou komplexného programu revitalizácie VDI pre deti predškolského a mladšieho školského veku, nakoľko asfaltové plochy sú neoddeliteľnou súčasťou týchto ihrísk. V tomto materiáli sa objavuje 11 ďalších VDI, na ktorých väčšinu ich rozlohy tvoria asfaltové plochy určené na loptové hry. Tieto VDI by mali byť revitalizované postupne po roku 2010 rozpočtovaním potrebných finančných prostriedkov z kapitálových výdavkov v príslušnom roku. Na základe pripomienky z rokovania miestnej rady bola do zoznamu doplnená bikrosová dráha, ktorá sa nachádza v území od Haanovej ul. smerom do Ovsišťa. U každého VDI je uvedený volebný obvod, v ktorom sa ihrisko nachádza, pričom revitalizáciu je možné realizovať  aj dodávateľským spôsobom pri plnej finančnej účasti prípadného investora v danom volebnom obvode. Pri takto realizovanej revitalizácii VDI je potrebné spresniť objem investovaných finančných prostriedkov, ktorý použije investor na výstavbu, a výšku investovanej čiastky určenej z tohto objemu na revitalizáciu ihriska (napr. percentuálnym podielom z rozpočtových nákladov príslušnej stavby). 

	Na základe uznesenia miestnej rady č. 200 z 20. 5. 2008 pristúpil miestny úrad k organizovaniu širšej verejnej diskusie, ktorej cieľom bolo získať názory petržalskej verejnosti na myšlienku postupnej revitalizácie verejných plôch, lokalít, ktoré boli v minulosti určené pre voľnočasové aktivity mladých ľudí, tínedžerov. Od mesiaca august (22. 8. 2008), kedy bola spustená verejná diskusia, až do konca septembra (30. 9. 2008), vydal tlačový úsek celkovo   6 ucelených správ, ktorými bola verejnosť informovaná nielen o projekte, ale aj o priebehu vyhlásenej verejnej diskusie. Informácie o naštartovaní diskusie zazneli počas tohto obdobia vo všetkých regionálnych médiách a následne sa tejto problematike venovali denníky SME, PRAVDA, Bratislavské noviny a tiež Televízia Bratislava i Slovenský rozhlas v samostatných tematických reláciách, príspevkoch. Okrem týchto regionálnych a nadregionálnych médií na prezentácii projektu aktívne spolupracovali Petržalské noviny, ktoré v troch číslach ( august – september) prinášali nielen základné informácie o zmysle verejnej diskusie, o filozofii projektu TEENPLACE, ale taktiež príspevkoch, ktoré priebežne prichádzali do redakcie, či na kontaktnú adresu miestneho úradu k tejto problematike.
Základná charakteristika diskusie 

Počas septembra mali Petržalčania možnosť aktívne sa zapojiť do verejnej diskusie k novému samosprávnemu projektu, projektu s názvom TEENPLACE. Závery z doterajšej diskusie ponúkajú vedeniu mestskej časti súbor názorov na myšlienku postupnej revitalizácie verejných plôch určených pre športové aktivity mladej generácie. Podnety z verejnej diskusie budú odbornými útvarmi miestneho úradu zapracované do vecného materiálu, ktorý prerokujú poslanci do konca kalendárneho roka 2008 a rozhodnú o prvých plochách určených pre komplexnú obnovu v horizonte najbližších dvoch rokov. Pri realizácii projektov bude miestna samospráva naďalej aktívne spolupracovať so stredoškolskými parlamentmi (táto téma bude súčasťou programu stretnutia zástupcov stredoškolských parlamentov s vedením mestskej časti – november), s neformálnymi komunitami ľudí z dotknutej lokality (kontaktnými osobami, ktoré navrhli úradu konkrétnu spoluprácu – mailové, telefonické kontakty), ale aj s podnikateľskými subjektmi, ktoré plánujú realizovať v mestskej časti investičnú činnosť, či Bratislavským samosprávnym krajom. 

Do verejnej diskusie bolo zaradených celkovo 30 lokalít, ktoré v prvej fáze prípravy projektu vygenerovali odborné útvary petržalského miestneho úradu. Na základe podnetov od občanov, ale i odporúčaní stredoškolských parlamentov, bude počas mesiaca október, resp. november vyhotovený realizačný projekt s určením 4 až 6 lokalít, ktoré budú obnovené 
v I. etape revitalizácie, počas nadchádzajúcich dvoch rokov (2009 – 2010). Realizačný projekt bude pred jeho definitívnym schválením v miestnom zastupiteľstve preložený na opätovné pripomienkovanie verejnosti. Obnovené miesta ponúknu priestor pre rôzne loptové hry, neformálne stretnutia tínedžerov, oddych v zelenom prostredí. Z finančného hľadiska sa rozpočet jedného TEENPLACE pohybuje približne na úrovni 800.000 korún (26.555 eur). 

Pohľad na priebeh – závery diskusie 

Počas mesačnej diskusie vyjadrilo svoj názor, postreh celkovo 58 občanov, pričom až v 28 prípadoch bola idea projektu hodnotená pozitívne a napríklad v štyroch prípadoch bol zo strany miestnej komunity ponúknutý úradu aj návrh na priamu spoluprácu pri realizácii projektu. Konkrétne ide o návrhy na obnovu plôch, ihrísk na Gercenovej, Wolkrovej a Bradáčovej ulici, či výstavbu komplexného streetbalového ihriska v časti Lúky (konkrétne združenie ŠKB Lúky). Naopak pätnásť mailových reakcií obsahovalo negatívny pohľad na budovanie plôch v priestore medzi bytovými domami, priamo v priestore existujúcej bytovej zástavby. Účastníci diskusie nesúhlasia s projektom hlavne preto, že očakávajú zvýšenú koncentráciu mladých ľudí v okolí ich domov, zvýšenú hlučnosť nielen počas dňa, ale i  vo večerných hodinách. Všetky konkrétne podnety, vecné pripomienky z ostatnej diskusie sú vedené v zozname pripomienok  k projektu TEENPLACE. 

       							Príloha č. 1

Zoznam verejných detských ihrísk
s asfaltovými povrchmi určených na revitalizáciu v rámci investičnej výstavby v mestskej časti Bratislava-Petržalka

Por.
č.	Volebný
obvod č.	VDI
  č.	Ulica	Lokalita
Petržalky	Poznámka - *	
1.	1	1	Pečnianska 13	Dvory VI	3 asfalt. plochy, výmera 770 m2 – celé ihrisko	
2.	1	17	Wolkrova 43	Dvory IV	1 asfalt. plocha – časť ihriska, celk. výmera 870 m2	
3.	1	30	Mánesovo nám. 4	Dvory IV	2 asfalt. plochy, časť ihriska, celk. výmera 820 m2	
4.	4	35	Šustekova č. 35	Starý Háj	1 asfalt. plocha  - časť ihriska, celk. výmera 3 000 m2, schválené v projekte revitalizácie uzn. 111/2007	
5.	4	41	Medveďovej 32	Ovsište	1 asfalt. plocha, hokejbal. ihrisko, - časť ihriska, celk. výmera 2 975 m2	
6.	4	47	Jankolova  1	Ovsište	1 asfalt. plocha – časť ihriska, celk. výmera 800 m2, schválené v projekte revitalizácie uzn. 111/2007	
7.	3	55	Furdekova 6a	Starý Háj	hokejbal. ihrisko – časť ihriska, celk. výmera 1 952 m2, schválené v projekte revitalizácie uzn. 111/2007	
8.	3	59	Lachova – polícia	Starý Háj	1 asfalt. plocha – časť ihriska, celk. výmera 1 780 m2, schválené v projekte revitalizácie uzn. č. 111/2007	
9.	3	63	Gessayova 13	Zrkadl. Háj	4 asfalt. plochy – časť ihriska, celk. výmera 1 200 m2	
10.	3	66	Hrobákova 25a	Zrkadl. Háj	hokejbal. ihrisko – časť ihriska, celk. výmera 1 120 m2,	
11.	3	69	Hrobákova 9	Zrkadl. Háj	2 asfalt. plochy – časť ihriska, celk výmera 432 m2, schválené v projekte revizalizácie uzn. č. 111/2007	
12.	3	76	Ambroseho 3	Zrkadl. Háj	2 asfalt. plochy – časť ihriska, celk. výmera 440 m2	
13.	3	82	Romanova 2	Zrkadl. Háj	1 asfalt. plocha – časť ihrska, celk výmera 690 m2	
14.	2	89	Belinského 24	Dvory I	4 asfalt. plochy – časť ihriska, celk. výmera 980 m2, schválené v projekte revitalizácie uzn. č. 111/2007	
15.	2	94	Belinského 10	Dvory I	1 asfalt. plocha – časť ihriska, celk. výmera 696 m2, schválené v projekte revitalizácie uzn. č. 111/2007	
16.	2	98	Belinského 5-9	Dvory I	1 asfalt. plocha – časť ihriska, celk. výmera 1 100 m2, schválené v projekte revitalizácie uzn. č. 111/2007	
17.	2	106	Fedinova šport. hala	Dvory I	1 asfalt. plocha – časť ihriska, celk. výmera 200 m2, schválené v projekte revitalizácie uzn. č. 111/2007	
18.	2	109	Tupolevova 11	Dvory	1 asfalt. plocha po umelej ľad. ploche, celk. výmera 1 800 m2	
19.	5	116	Starhradská 8	Lúky IV	2 asfalt. plochy – časť ihriska, celk. výmera 1 530 m2, schválené v projekte revitalizácie uzn. č. 111/2007	
20.	5	126	Smolenická 8	Lúky I	1 asfalt. plocha – časť ihriska, celk. výmera 900 m2, schválené v projekte revitalizácie uzn. č. 111/2007	
21.	5	127	Budatínska 25	Lúky II	2 asfalt. plochy – časť ihriska, celk. výmera 1 064 m2, schválené v projekte revitalizácie uzn. č. 111/2007	
22.	5	134	Znievska 7	Lúky III	1 asfalt. plocha – časť ihriska, celk. výmera 3 150 m2, schválené v projekte revitalizácie uzn. č. 111/2007	
23.	6	139	Vyšehradská 25	Lúky	1 asfalt. plocha – časť ihriska, celk. výmera 3 100 m2	
24.	6	142	Jasovská 17	Lúky VII	1 asfalt. plocha – časť ihriska, celk. výmera 625 m2, schválené v projekte revitalizácie uzn. č. 111/2007	
25.	6	145	Žehrianska 12	Lúky VIII	1 asfalt. plocha – časť ihriska, celk. výmera 1 680 m2, schválené v projekte revitalizácie uzn. č. 111/2007	
26.	6	147	Bzovícka 14	Lúky VIII	1 asfalt. plocha – časť ihriska, celk. výmera 1 840 m2, schválené v projekte revitalizácie uzn. č. 111/2007	
27.	6 	149	Krásnohorská 5	Lúky VII	1 asfalt. plocha – časť ihriska, celk. výmera 532 m2, schválené v projekte revitalizácie uzn. č. 111/2007	
28.	4		Bikrosová dráha pri Haanovej ul. smerom do Ovsišťa	Starý háj	Pozemok nie je zverený do správy mestskej časti	

* - v poznámke sú uvedené údaje o počte asfaltových plôch u navrhovaných VDI, celková výmera príslušného VDI, schválenie v projekte revitalizácie VDI v novembri 2007.

Výpis uznesenia

zo zasadnutia komisie správy miestneho majetku a miestnych podnikov konaného dňa 05. 11. 2008

K bodu č. 4  
Návrh obnovy a budovania ihrísk pre staršiu školskú mládež TEENPLACE

Uznesenie č. 4
Komisia odporúča schváliť zoznam ihrísk pre staršiu školskú mládež. Súčasne doporučuje preveriť možnosti prednostného využitia týchto aktivít v areáloch základných škôl.

Hlasovanie:
Za            :   6
Proti         :  0
Zdržal sa  :   0

V Bratislave,  5. 11. 2008

Za správnosť výpisu zodpovedá :                                                             Zápisnicu odsúhlasil  : 

Ing. Ján Kubička, v.r.                                                                              Ing. Peter Hrdlička, v.r.
                                                                                                                predseda komisie